हमें अपने डेयरी पशुओं के रख-रखाव में इनसे सीख लेनी चाहिए। इनके पशु दिन में पेड़ की पत्तियां खाते हैं और नदी के किनारे पानी पीते हैं। शाम के समय वह अपने तबेले में आ जाते हैं। यह अपने पशु के दूध का दोहन केवल सुबह के समय ही करते हैं। उसके बाद इनके पशु जंगल चरने चले जाते हैं। गुज्जर लोग दिन भर दूध का वितरण करते हैं। साथ में इन पशुओं के लिए चोकर तथा सूखे चारे, धान के पराल आदि का इंतजाम करते हैं। इनकी भैंसों के संग एक भैंसा भी रहता है, जो कि भैंसों के गर्म होने पर उनका नैसर्गिक गर्भादान कर देता है। एक भैंसा बीस से पच्चीस भैंसों के लिए काफी होता है।